दिल्ली मेट्रो के प्रवक्ता अनुज दयाल ने गुरूवार को पत्रकारों को बताया कि मेट्रो रेल संरक्षा आयुक्त चार जनवरी को इस लाइन का निरीक्षण करेंगे। उन्होंने कहा कि अभी इस लाइन को शुरू करने की निश्चित तारीख तय नहीं की गई है हालांकि संरक्षा आयुक्त से हरी झंडी मिलने के दो तीन दिन में इस लाइन पर मेट्रो सेवा शुरू हो जाएगी। इस लाइन पर 12 दिसम्बर से ट्रायल रन चल रहा है। फिलहाल इस लाइन पर चार मेट्रो ट्रेनें चलाई जाएंगी।